Istor Les trois lumières a dremen en Iwerzhon. N'ouzer ket re da beseurt mare. Ur plac'hig a vez kaset da dremen an hañv e ti ur c'houblad abalamour ez eus dija re a vugale er familh hag hemañ ar c'hrouadur a-zeu o tont. Tremen a raio ar plac'hig un hañvezh plijus-tre, da sikour ar wreg da fardañ boued ha traoù a seurt-se. Ur "sekred" a zo gant ar c'houblad (a vez divinet buan a-walc'h). Perzh pouezusañ al levr n'eo ket ar c'hevrin-se met kentoc'h emdroadur an dudenn, a zizolo teneridigezh ha karantez ur familh. Skrivet eo brav hag eeun, n'eus tamm poan ebet oc'h ijinañ al lec'hioù hag an dud. Siwazh eo kazi un tammig re verr!